བླ་སློབ་ལས་གཞན་པའི་འབྲེལ་བ་གང་ཡིན་ཡང་ཁྱེད་རང་གི་སེམས་འདུལ་ཐུབ་ཀྱི་མེད་རེད་ལ།རང་གི་ལས་ལ་ཡང་ཕན་གྱི་མ་རེད།ཚེ་འདི་དང་ཕྱི་མ་གང་ལ་ཡང་ཕན་གྱི་མ་རེད།བླ་མ་དང་འབྲེལ་བ་ག་འདྲ་ཞིག་ཡོད་རུང་ཁྱེད་རང་གི་སེམས་འདུལ་བ་མ་ཟད་ཚེ་འདི་དང་ཕྱི་མ་གཉིས་ཀར་ཕན་གྱི་རེད།བླ་མས་གང་གསུངས་པ་དེར་སེམས་རྩེ་གཅིག་གི་ཉན་པ་དང་ལག་ལེན་ཁེལ་བ་བྱས་དགོས།བླ་མའི་གསུངས་ནི་སེམས་འདུལ་ཐབས་དང་།བཟོད་སྒོམ།གཞན་དང་ཐུགས་དུས་སྔར་དང་མ་ཡིན་པའི་སྤྱོད་ལམ་བསྟེན་ཚུལ་སོགས་རེད།གལ་ཏེ་ཁྱེད་རང་གིས་བླ་མས་ཆོས་གསུངས་པ་འདི་དག་གསན་ནས་ཉམས་སུ་ལེན་ན།ཉམས་ལེན་དེ་ཡང་སང་གནངས་དང་དུས་ཚོད་ཡོད་སྐབས།འདོད་མོས་ཡོད་དུས་དང་སེམས་སྐྱིད་པའི་སྐབས་མ་ཡིན་པར་དེ་མ་ཐག་ཏུ་ཉམས་སུ་བླང་ན།ཁྱེད་རང་གི་སེམས་ཀྱི་ས་ཞིང་དེ་འཕེལ་བ་མ་ཟད་ལོ་ཏོག་ཡང་རྒྱས་པ་ཡོང་གི་རེད།